cyanic-selkie/wikianc huggingface dataset:
அக்கனாபுரம் ஊராட்சி
அக்கனாபுரம் ஊராட்சி (Akkanapuram Gram Panchayat), தமிழ்நாட்டின் விருதுநகர் மாவட்டத்தில் உள்ள வத்திராயிருப்பு ஊராட்சி ஒன்றியத்தில் அமைந்துள்ளது. இந்த ஊராட்சி, ஸ்ரீவில்லிப்புத்தூர் சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 550 ஆகும். இவர்களில் பெண்கள் 267 பேரும் ஆண்கள் 283 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஜார்ஜ்
ஜார்ஜ் (அல்லது ஜியார்ஜ்) என்னும் பெயரில் தொடங்கும் கட்டுரைகள்:
முனி தாண்டவம்
முனி தாண்டவம் என்பது சிவபெருமான் ஆடிய எண்ணற்ற தாண்டவங்களுள் ஒன்றாகும். இந்த தாண்டவம் நவ தாண்டவங்களில் ஒன்றாகப் போற்றப்படுகிறது. முனிதாண்டவம் என்பது பார்வையை பல கோணங்களில் செலுத்தி அந்தக் கோணங்களில் கைகளையும், கால்களையும் வளைத்து ஆடுவது. இந்த நடனத்தை அங்க அசைவுகளையட்டி ஆடுவதால் வித்தாரம் எனவும் அழைக்கின்றனர்.
சிவபக்தரான பதஞ்சலி முனிவர் மிருதங்கம் வாசிக்க, சிவபெருமான் ஆடிய தாண்டவம் முனி தாண்டவம் எனப்படுகிறது. இந்த தாண்டவம் நவராத்திரியின் ஆறாம் நாளில் சிவபெருமானால் ஆடப்படுகிறது.
ஆதாரங்கள்
பகுப்பு:நவ தாண்டவங்கள் பகுப்பு:பன்னிரு தாண்டவங்கள்
இராபர்ட்டு இலெவுக்கோவித்ஃசு
இராபர்ட்டு யோசப்பு இலெவுக்கோவித்ஃசு (Robert Joseph Lefkowitz') (பிறப்பு ஏப்பிரல் 15, 1943) ஓர் அமெரிக்க மருத்துவ அறிவியலாளர்; இவர் எழுபடலப்புல நுண்வாங்கி (7TM receptors) அல்லது குவனைன்-புரத இணைப்பு நுண்வாங்கி (G protein-coupled receptor) பற்றிய அடிப்படை ஆய்வுக்காக 2012 ஆம் ஆண்டுக்கான வேதியியல் நோபல் பரிசைத் தன் மாணவர் பிரையன் கோபிலுக்காவுடன் சேர்ந்து வென்றார். இந்த நுண்வாங்கிகள் உயிரணுக்களுக்கு வெளியே இருக்கும் பொருள்களை உளவித் (துப்புத் துலக்கி) தக்க நடவடிக்கை எடுக்க உதவுகின்றது.
இளமைக்கால வாழ்க்கை
இலெவுக்கோவித்ஃசு (Lefkowitz) ஏப்பிரல் 15, 1943 இல் அமெரிக்காவில் உள்ள நியூ யார்க்கு மாநிலத்தின் நியூயார்க்கு நகரத்தில் யூதப் பெற்றோர்களுக்கு மகனாகப் பிறத்தார். புராங்க்ஃசு அறிவியல் உயர்நிலைப்பள்ளியில் படித்தப் பின்னர் கொலம்பியாப் பல்கலைக்கழகத்தின் கொலம்பியாக் கல்லூரியில் இளநிலை கலையியலில் பட்டத்தை 162 இல் பெற்றார். பின்னர் 1966 இல் கொலம்பியாப் பல்கலைக்கழகத்தின் மருத்துவர்கள் அறுவை மருத்துவர்கள் கல்லூரியில் மருத்துவப் பட்டம் பெற்றார். 1970 முதல் 1973 வரை ஆர்வர்டு பல்கலை வழியாக மாசாச்சுசெட்ஃசு பொது மருத்துவமனையில் உறைவிட மருத்துவராகத் தேர்ச்சி பெற்றார், அப்பொழுது இதயக் குழாய்கள் நோய்கள் பற்றி ஆய்வும் மருத்துவப் பயிற்சியும் பெற்றார்.
வெளியிணைப்புகள்
பகுப்பு:நோபல் வேதியியற் பரிசு பெற்றவர்கள் பகுப்பு:அமெரிக்க வேதியியல் அறிஞர்கள் பகுப்பு:1943 பிறப்புகள் பகுப்பு:வாழும் நபர்கள் பகுப்பு:அமெரிக்க உயிர்வேதியியலாளர்கள்
அட்டேலி சட்டமன்றத் தொகுதி
தொகுதிக்கு உட்பட்ட இடங்கள்
இந்த தொகுதியில் மகேந்திரகட் மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:மகேந்திரகட் மாவட்டம் பகுப்பு:அரியானா சட்டமன்றத் தொகுதிகள்
ஜபுங் கோயில், கிழக்கு ஜாவா
thumb|360x360px| ஜபுங் கோயில், 2017 ஜபுங் கோயில் (Jabung) 14 ஆம் நூற்றாண்டைச் சார்ந்த ஒரு புத்த கோயில் ஆகும். இக்கோயில் இந்தோனேஷியாவில் கிழக்கு ஜாவாவில் புரோபோலிங்கோ மாவட்டத்தில் பைட்டன் பகுதியில் ஜபுங் சிசிர் கிராமத்தில் அமைந்துள்ளது. இந்தக் கோயில் 16.20 மீட்டர் அளவிலான சிவப்பு செங்கல்லால் ஆனது. இந்தக் கோயிலைப் பற்றிய குறிப்பு பஜ்ராஜினபராமிதா புரா (வஜ்ர ஜினா பராமிதா புரா) என்று நகரக்ரேதகமாவில் காணப்படுகிறது. இது கயாம் ஊருக் என்ற மன்னரால் கி.பி. 1359 ஆம் ஆண்டில், அவர் கிழக்கு ஜாவா பகுதி முழுதும் சென்றபோது பார்வையிடப்பட்ட கோயிலாகும். இக்கோயில் பராரட்டனில் சஜாபுங் என்று குறிப்பிடப்படுகிறது. . மஜபாஹித் அரச வம்சத்தைச் சேர்ந்த உறுப்பினரான ப்ரே குண்டலின் என்பவரின் சவக்கிடங்குக் கோயிலாகக் குறிப்பிடப்பட்டுள்ளது.
இந்த கோயிலின் கட்டிடக்கலை பாணி வடக்கு சுமத்ராவின் பதங் லாவாஸில் உள்ள பகால் கோயிலை ஒத்த நிலையில் அமைந்துள்ளது.
கட்டிடக்கலை
இக்கோயில் வளாகம் 35 x 40 மீட்டர் அளவில் காணப்படுகிறது.1983 மற்றும் 1987 ஆம் ஆண்டுகளுக்கு இடையில் கோயில் மறுசீரமைப்புக்கு உட்பட்டது, மேலும் கோயில் வளாகம் 20.042 சதுர மீட்டர் பரப்பளவில் கடல் மட்டத்திலிருந்து 8 மீட்டர் உயரத்தில் விரிவுபடுத்தப்பட்டது. கோயில் வளாகம் இரண்டு கட்டமைப்புகளைக் கொண்டு அமைந்துள்ளது; ஒரு முதன்மைக் கோயிலும், முதன்மைக்கோயிலின் கட்டமைப்பிலிருந்து தென்மேற்கு மூலையில் அமைந்துள்ள ஒரு மூலைக்கோயிலும் இங்கு உள்ளன. முதன்மைக் கோயிலானதுஉயர்தர சிவப்பு செங்கற்களைக் கொண்டு கட்டப்பட்டதாகும். அவற்றில் சில பகுதிகள் புடைப்புச் சிற்பங்களால் அலங்கரிக்கப்பட்டுள்ளன.
முதன்மைக் கோயில் 16.20 மீட்டர் உயரத்துடன் 13.13 மீட்டர் மற்றும் 9.60 மீட்டர் அளவைக் கொண்டு அமைந்துள்ளது. ஜபுங் கோயில் மேற்கு நோக்கி உள்ளது, மேற்கு பகுதியில் ஒரு திட்டமிடப்பட்ட கட்டமைப்பு காணப்படுகிறது. இது உயரமான மேல் மேடையில் பிரதான அறை வரை படிக்கட்டுகளின் வழி செல்லும் வகையில் உள்ளது. மூலைக் கோயில், முதன்மைக் கோயிலின் கட்டட அமைப்பின் தென்மேற்கு பகுதியில், 2.55 மீட்டர் அகலமும் 6 மீட்டர் உயரமும் கொண்டு அமைந்துள்ளது. இந்த அமைப்பினை ஒரு கோயில் என்று கூற முடியாது. தற்போது சிவப்பு செங்கல் சுவர்களைக் கொண்டு எஞ்சியிருக்கும் ஒரே ஒரு கோபுரம் ஆகும். ஒரு காலத்தில் இங்கு உள் சுற்றுச்சுவர் இருந்திருக்க வாய்ப்புண்டு.
இந்த கோயில் நான்கு பாகங்களைக் கொண்டுள்ளது. அவை படூர் (அடிப்படை தளம்), கால், உடல் மற்றும் கூரை என்பனவாகும். உடல் அமைப்பு கிட்டத்தட்ட உருளை எண்கோணமானது. அது மூன்று படி செவ்வக தளங்களில் நிற்கிறது. கூரையின் வடிவம் உருளை குவிந்த மேற்பரப்புடைய கோபுரம் போன்ற அமைப்பினைக் கொண்டுள்ளது. அதில் அலங்கரிக்கப்பட்ட கொண்டு சூலூர் மலர் காணப்படுகிறது. எனினும் கூரை மேல் பாகங்களை பெரும்பாலும் அழிக்கப்பட்டிருப்பதைப் போலத் தோன்றுகிறது. அல்லது மறுசீரமைப்பு செய்ய இயலாத நிலையில் இருக்கலாம். கர்ப்பகிருகம் எனப்படுகின்ற கருவறையில் (பிரதான அறை) ஒரு பீடம் உள்ளது, அங்கு முன்பு ஒரு புத்தர் சிலை இருந்திருக்கலாம். நுழைவு வளைவின் மேல் பகுதியில் 1276 சாகா பொறிக்கப்பட்டுள்ளது.அந்த ஆண்டு மன்னர் ஹயம் வுருக் ஆட்சி செய்த,1354 ஆம் ஆண்டினைக் குறிக்கும் வகையில் ஒத்து அமைந்துள்ளது.
விளக்கம்
thumb| மாடத்தின் மேல் பகுதியில் காலாவின் தலை சிற்பம் thumb| 1866 இல் ஜபுங் கோயில்
கீழ் தளம் அல்லது அடிப்படைத்தளம்
படூர் அல்லது கீழ் தளம் 13.11 மீட்டர் நீளத்திலும், 9.58 மீட்டர் அகலத்திலும் அமைந்துள்ளது.. இந்த மேடையில் கோயிலைச் சுற்றியுள்ள குறுகிய பாதை செல்கிறது. அன்றாட வாழ்க்கையை விவரிக்கும் பல புடைப்புச் சிற்பங்கள் அங்கு காணப்படுகின்றன.
கால் பகுதி
மேற்குப் பகுதியுடன் செவ்வக அமைப்பு, படிக்கட்டுகளைக் கொண்டு அமைந்துள்ளது. அங்கு 1.30 மீட்டர் அளவில் இரண்டு சிறிய வெற்று மாடங்களைப் போன்ற இடங்கள் உள்ளன. கால் பகுதியானது இரண்டு நிலை செவ்வக தளங்களைக் கொண்டுள்ளது.
கூரைப் பகுதி
கூரையின் பெரும்பாலான மேல் பாகங்கள் காணப்படவில்லை. தற்போதுள்ள பகுதிகளிலிருந்து ஆராயும்போது, வல்லுநர்கள் கூரை மலர் வடிவங்களால் அலங்கரிக்கப்பட்ட ஸ்தூபி அங்கு இருந்திருக்கலாம் என்று கருதுகின்றனர்.
அமைவிடம்
இந்த கோயில் கிராக்ஸான் நகருக்கு கிழக்கே 5 கிலோமீட்டர் தொலைவில் உள்ளது. அல்லது ஜபுங் தீர்த்தா நீச்சல் குளத்திலிருந்து 500 மீட்டர் தென்கிழக்கில், சுரபயா - சிட்டுபோண்டோ நெடுஞ்சாலையில் உள்ளது.
வெளி இணைப்புகள்
பகுப்பு:மயாபாகித்து பேரரசு பகுப்பு:இந்தோனேசியக் கோயில்கள் பகுப்பு:இந்தோனேசியாவில் உள்ள பௌத்தக் கோயில்கள்
அரமேயம்
அரமேயம் (Aramaic; אַרָמָיָא Arāmāyā,, آرامية) என்பது ஒரு மொழி அல்லது மொழிக்குடும்பம் ஆகும். இது ஆப்பிரிக்க-ஆசிய துணை பிரிவை சேர்ந்த செமித்திய மொழி ஆகும். குறிப்பாக இது கானானிய மொழிகளான எபிரேயம் பொனீசியம் போன்றவை அடங்கிய வடமேற்கு செமித்திய குடும்ப பிரிவாகும் அரமேய எழுத்துமுறை பரவலாக பல மொழிகளிலும் எபிரேயம் சிரிக் அரேபிய எழுத்து முறைகளில் எடுத்தாளப்படுகிறது. 3000 ஆண்டுகள் பழைமையான வரலாற்றை கொண்ட செமித்திய மொழியான அரமேயம் பல இராச்சியங்களின் ஆட்சி மொழியாகவும் வழிபாட்டு மொழியாகவும் காணப்பட்டது. மத்திய கிழக்கில் இருந்த செமித்திய மக்களின் பேச்சு மொழியாகவும் அரமேயம் இருந்தது. வரலாற்றுரீதியாக அரமேயம் சிரியாவிலும் புறாத்து ஆற்றின் வடபகுதி பள்ளத்தாக்குகளிலும் இருந்த அரமேய பழங்குடிகளின் மொழி. கிமு 1000 ஆண்டுவாக்கில் அரமேயர்கள் தற்போதய மேற்கு சிரியா பகுதியில் பல அரசுக்களை கொண்டிருந்தனர். புது அசிரியன்கள் பேரரசின் (கிமு 911-615) தலைமையில் அரமேயம் முக்கியத்துவம் வாய்ந்ததாகவும் மெசபடோமியா, சிரியா முழுவதும் வளர்ந்தது. அரமேயத்தின் புகழ் அதிகளவில் இருந்தபோது தற்கால ஈராக், சிரியா, லெபனான், இசுரேல், பாலத்தீனப் பகுதிகள், சோர்டான், ஈரானின் வடமேற்கு, குவைத், வடக்கு அரேபியா, கிழக்கு அரேபியா, தென்கிழக்கு தென் மத்திய துருக்கியில் அரமேயத்தின் பல வடிவங்கள் பேசப்பட்டது.
தானியே, எஸ்ரா என்ற விவிலிய நூல்களின் மூல மொழியாகும். அரமேயம் இயேசுவின் தாய்மொழியாக கருதப்படுகிறது. புது அரமேயம் இன்று பல மக்கட் கூட்டங்களாற் பேசப்படுகிறது. இவர்கள் சிதறி வாழ்கிறார்கள். முக்கியமாக அசிரியாவில் வாழ்ந்த அசிரியர்களால் பேசப்பட்டது. புது அசிரியன் அதிகாரிகளின் எழுத்தர்கள் அரமேயத்தை பயன்படுத்தினார்கள், அதனாலும் சில நிருவாக பயன்களாலும் அவர்களுக்கு பின் வந்த புது பாபிலோனிய இராச்சியத்தினரும் (கிமு 605-539) மற்றும் அகாமனிசியர்களும் (கிமு 539-323) அரமேயத்தை நிருவாகத்திலும் வணிகத்திலும் பயன்படுத்தினார்கள்.
தரப்படுத்தப்பட்ட அரேமியத்தை (இது அகாமனிசியர் பேரரசின் அரேமியம் என்றும் அழைக்கப்படுகிறது) அகாமனிசியர்கள் வணிகத்தில் பயன்படுத்தினார்கள். அதிகாரபூர்வமற்றதாக இருந்தாலும் அனைவராலும் அகாமனிசியர் பகுதிகளில் வணிகத்துக்கு பயன்படுத்தும் மொழியாக அரேமியம் இருந்தது. அரேமயத்தின் நெடிய வரலாறும் பன்முகமும் பரவலாக பேசப்பட்டதும் பல வட்டார வழக்குகள் தோன்ற காரணமாயின. இந்த வட்டார வழக்குகள் ஒன்றுக்கொன்று தொடர்பில்லாமல் இருந்தன அவற்றில் பல தனி மொழிகளாக வளர்ச்சி கண்டன. எனவே அரமேயம் என்பது தனி ஒரு மொழியை மட்டும் குறிக்காது. எந்த இடத்தில் எவ்வளவு காலம் பேசப்படுகிறது என்பதை பொறுத்து அதில் மாற்றம் இருக்கும். அதிகமான மக்களால் பேசப்படும் கிழக்கு அரமேயமும் மான்டய்க்கம் தற்காலத்தைய வட ஈராக், வட கிழக்கு சிரியா, வடமேற்கு ஈரான், தென் கிழக்கு துருக்கி என்று குர்துகள் வசிக்கும் பகுதியிலேயே பேசப்படுகின்றன. அழியும் தருவாயிலுள்ள வட அரமேயம் சிறு குழுக்களால் வட சிரியாவிலும் இசுரேலிலும் பேசப்படுகின்றது.
சில அரமேய மொழிகள் சில குழுக்களால் புனிதம் வாய்ந்தவையாக கருதப்பட்டு மத சடங்குகளில் பயன்படுத்தப்படுகின்றன. மான்டய்க் அப்படிப்பட்ட மொழி ஆகும். வாழும் அரேமிய மொழியான இது மாண்டேயிசம் எனப்படும் இனக்குழுவின் மொழியாகவும் உள்ளது. சிரிஅக் என்பது சிரியக் கிறுத்துவம், கிழக்கு அசிரியன் திருச்சபை, அசிரியன் மரபுவழி திருச்சபை, அசிரியன் பெந்தகொசுத்தே திருச்சபை, பழமையான கிழக்கு அசிரியன் திருச்சபை, சிரியக் கத்தோலிக்க திருச்சபை, மாரோநைட் திருச்சபை, இந்திய புனிதர் தாமசின் கிறுத்துவ திருச்சபை போன்றவை திகமாக சிரியக் என்ற அரேமய மொழியை புனிதமாக கருதி மத சடங்குகளில் பயன்படுத்துகின்றன.
செமித்திய மொழிக் கூட்டம்
அரமேயம் ஆப்பிரிக்க-ஆசிய மொழி குடும்பத்தை சேர்ந்த மொழியாகும். இக்குடும்பத்துட் காணப்படும் பல தரப்பட்ட மொழிகளில் அரமேயம் செமித்திய மொழிக் கூட்டத்தை சேர்ந்ததாகும். மேலும் கானானிய மொழிகள் அடங்கும். அரமேய மொழி வடமேற்கு செமித்திய மொழிகள் கூட்டத்தை சேர்ந்தது.
வரலாறு
இம்மொழியின் வரலாறு, மூன்று பெரும் பிரிவுகளைக் கொண்டுள்ளது.
வெளி இணைப்புகள்
பகுப்பு:செமித்திய மொழிகள்
ஜோசப் கிராஸ்
ஜோசப் கிராஸ் (Joseph Cross , பிறப்பு: பிப்ரவரி 23 1849, இறப்பு: நவம்பர் 2 1918), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1870 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜோசப் கிராஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 21 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1849 பிறப்புகள் பகுப்பு:1918 இறப்புகள் பகுப்பு:கிலெளசெஸ்டர்சையர் துடுப்பாட்டக்காரர்கள்
பண்டுகாபயன்
பண்டுகாபயன் (கி.மு. 437-367) இலங்கையின் முதலாவதாகக் கருதப்படும் அரச மரபின் நான்காவது அரசனாவான். இவன் இம்மரபின் இரண்டாவது அரசனான பண்டுவாசுதேவனின் மகள் வழிப் பேரனும், மூன்றாவது அரசனான அபய மற்றும் அவனைப் பதவியிலிருந்து இறக்கிய பின் பகர ஆளுனராக இருந்த திஸ்ஸ ஆகியோரின் மருமகனும் ஆவான்.
"பண்டு காபய" என்று மகாவம்சத்தில் குறிப்பிடப்படும் இம்மன்னன் சிங்கள மன்னனாக மகாவம்சத்தில் சொல்லப்பட்டாலும், இவனது பெயர் "பண்டு கபாயன்" (பண்டு என்றால் "பழைய" ,கபாயன் என்றால் "சிவன்") என்றும் இது இந்துக்களின் பழ‌ம்பெரும் தெய்வ‌மான "முந்துசிவ‌ன்" என்ற‌ பெய‌ரை ஒத்து உள்ளது என்றும், இத‌ன்மூல‌ம் இவ‌ன் ஒரு த‌மிழ் ம‌ன்னன் என்றும் வாதிடப்படுகிறது. இதே வாதம் இவனது பாட்டனான பண்டுவாசுதேவன் என்பவனுக்கும் முன்வைக்கப்படுவது குறிப்பிடத்தக்கது.
இயக்கர்களுடன் ஆதரவு
இவனது பாட்டனான பண்டுவாசுதேவன் இறந்த பிறகு அவனுடைய மகனான அபயன் வட இலங்கைக்கு அரசனானான். பண்டுவாசனுடைய பத்துமகன்களையும் (அபயனையும் சேர்த்து) அவர்களது சகோதரியான சித்தா என்பவனின் மகனான பண்டுகாபயன் கொலை செய்வான் என்று நிமித்தர்கள் கூறியதால் அந்த பதின்மரும் பண்டுகாயனை கொல்ல முயன்றனர். அவன் இவர்களிடம் அகப்படாமல் மகாவலி கங்கையின் தெற்கு பகுதியில் மறைந்து கொண்டான். பிற்பாடு சேதியா என்னும் இயக்கர் குலப்பெண்ணின் உதவியோடு வட இலங்கையை கைப்பற்றினான். அனுராதபுரத்தின் காவல் தெய்வங்களாக சித்தராசன் என்னும் இயக்கர்களின் தெய்வத்தை நிறுவியதும் அல்லாமல் தனக்கு உதவிய சேதியாவுக்கும் கோயில் எடுத்தான். இயக்கர்களில் ஒருவனான காளவேள என்பவனை கிழக்குப் பகுதிக்கு அமைச்சனாக நியமித்தான். இவனின் ஆட்சியில் இயக்கர்களுக்கென தனி விழாக்கள் எடுத்தும் அவர்களுக்கு ஆட்சியதிகாரத்தில் இடமளித்தும் அவர்களை நண்பர்களாக கொண்டும் அரசாண்டதாக தெரிகிறது.
இவற்றையும் பார்க்கவும்
பகுப்பு:அனுராதபுர மன்னர்கள் பகுப்பு:விசய வம்ச அரசர்கள் பகுப்பு:கிமு 474 பிறப்புகள்
கே. எஸ். விஜயகுமார்
'''கே. எஸ். விஜயகுமார்''' (K. S. Vijayakumar) ஒரு தமிழக அரசியல்வாதியும், சட்டமன்ற உறுப்பினரும் ஆவார். இவர் ஊத்துக்கோட்டை வட்டம், எல்லாபுரம் ஒன்றியத்திற்குட்பட்ட மஞ்சங்கரணை கிராமத்தைச் சேர்ந்தவர் ஆவார். இவர் 2016 ஆம் ஆண்டு கும்மிடிப்பூண்டி சட்டமன்றத் தொகுதியில் அனைத்திந்திய அண்ணா திராவிட முன்னேற்றக் கழகத்தின் சார்பில் போட்டியிட்டு தமிழக சட்டப்பேரவைக்குத் தேர்ந்தெடுக்கப்பட்டார். இவர் 2001 ஆம் ஆண்டு சட்டமன்றத் தேர்தலில் அ.இ.அ.தி.மு.க சார்பில் போட்டியிட்டு வெற்றிபெற்று பிற்படுத்தப்பட்டோர் நலத்துறை அமைச்சராக இருந்த கே. சுதர்சனம் என்பவரின் மகன் ஆவார். முன்னதாக இவர் 2005 ஆம் ஆண்டு நடைபெற்ற இடைத்தேர்தலிலும், 2006 ஆம் ஆண்டு நடைபெற்ற தேர்தலிலும் வெற்றி பெற்றவர் ஆவார்.
மேற்கோள்கள்
பகுப்பு:தமிழக அரசியல்வாதிகள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள்
டொம் கிரவெனி
டொம் கிரவெனி (Tom Graveney, பிறப்பு: சூன் 16, 1927), இங்கிலாந்து அணியின் துடுப்பாட்டக்காரர். இவர் 79 தேர்வுத் துடுப்பாட்டப் போட்டிகளிலும், 732 முதல்தர துடுப்பாட்டப் போட்டிகளிலும், 45 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 - 1969 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1927 பிறப்புகள் பகுப்பு:2015 இறப்புகள் பகுப்பு:விசுடென் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
கைசத் கசுடட்
கைசத் கசுடட் (Kaizad Gustad 1968) என்பவர் மும்பையைச் சேர்ந்த திரைப்பட இயக்குநர், எழுத்தாளர் மற்றும் புதின ஆசிரியர் ஆவார்.
வாழ்க்கைக் குறிப்புகள்
பார்சி செல்வக் குடும்பத்தில், மும்பையில் பிறந்த கைசத் கசுடட்  ஆமதாபாத்தில் வளர்ந்தார். அவருடைய தாத்தா நடத்தி வந்த அரங்கில் திரைப்பட ஓட்டுநராக வேலை செய்து பயிற்சி பெற்றார். சிட்னி மற்றும் பல உலக நாடுகளுக்கு 18 அகவையாக இருக்கும் போது பயணம் செய்தார். நியூயார்க்கு பல்கலைக் கழக திரைப் பள்ளியில் பணியாற்றினார்.
பாம்பே பாய்ஸ்,  பூம்,  போம்ப்ளி அண்ட் பீட்ரிஸ்  ஆகிய படங்களை இயக்கினார். கைசத் கசுடட் இது வரை மூன்று புதினங்கள் எழுதியுள்ளார். அவை ஆப் நோ பிக்சட் அட்ரஸ், தி ரோட் டு மேண்டலே, 7 ஸ்டோரிஸ் ஆகும்.
டயானா ஏடன் என்ற உலக அழகியுடன் பழகினார். அலெக்ஸான்ட்ரா ரிட்  என்ற அமெரிக்கப் பெண்ணைத் திருமணம் செய்து கொண்டார்.
மேற்கோள்
பகுப்பு:இந்தியத் திரைப்பட இயக்குநர்கள் பகுப்பு:1968 பிறப்புகள் பகுப்பு:வாழும் நபர்கள்
நுஸ்ரதுள்ளாஹ் நஸ்ரத்
நுஸ்ரதுள்ளாஹ் நஸ்ரத் (Nasratullah Nasrat), பிறப்பு: மே 10 1984, ஆப்கானித்தான் அணியின் துடுப்பாட்டக்காரர். இவர் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். இவர் 2008/09 ஆண்டில் ஏ-தர துடுப்பாட்டப் போட்டிகளில் ஆப்கானித்தான் துடுப்பாட்ட அணியின் உறுப்பினராக பங்குகொண்டார்.
வெளி இணைப்பு
பகுப்பு:ஆப்கானித்தான் துடுப்பாட்டக்காரர்கள் பகுப்பு:1984 பிறப்புகள் பகுப்பு:வாழும் நபர்கள்
குலாப்சந்த் இராசந்த்
குலாப்சந்த் இராச்சந்த் தோசி (1898-1967) இவர் வால்சந்த் குழுமத்தின் வாரிசும், பிரபல தொழிலதிபரும், அறக்காரியங்களை செய்தவரும், தேசியவாதியுமாவார்.
பின்னணி
இராச்சந்த் தோசியின் இரண்டாவது திருமணத்தின் மூலம் பிறந்த மகனும், வால்சந்த் இராசந்த்தின் சகோதரருமாவார். இவர் மகாராட்டிராவின் சோலாப்பூரில் குசராத்தி சமணக் குடும்பத்தில் பிறந்தார். இவர்கள் முதலில் குசராத்தில் வான்கானேர் நகரைச் சேர்ந்தவர்கள். இலால்சந்த் இராச்சந்த், ரத்தன்சந்த் இராச்சந்த் ஆகிய இருவரும் இவரது சகோதரர்களாவர்.
செயற்பாட்டாளர்
இவர், 1944-1945 ஆண்டுகளில் மகாராட்டிரா இந்து சபையின் தலைவராகவும், வீர் சாவர்க்கரின் நெருங்கிய கூட்டாளியாகவும் இருந்தார். 1930களில், இவர் தனது தேசியவாத நடவடிக்கைகளுக்காக பிரித்தானிய அரசால் கைது செய்யப்பட்டார்.
குடும்பம்
இவரது இரண்டு திருமணங்களிலிருந்து பல மகன்கள் பிறந்தனர். அவற்றில் பாகுபலி குலாப்சந்த் என்பவரும் அஜித் குலாப்சந்த் என்பவரும் குறிப்பிடப்பட்டுள்ளனர். மேலும் அஜித் இப்போது முதன்மை குழு, எச்.சி.சி நிறுவனம் உள்ளிட்ட பல குழு நிறுவனங்களுக்கு தலைமை தாங்குகிறார். மற்ற முதன்மை நிறுவனமான வால்ச்சந்த்நகர் தொழில்நிறுவனங்கள் இப்போது இவரது சகோதரர் லால்சந்த் இராச்சந்தின் மகன்களால் நடத்தப்படுகிறது. குடும்பங்களின் வணிகப் பிரிவுக்குப் பிறகு, வால்சந்த் குழுமத்தின் நிறுவனர் வால்சந்த் இராச்சந்த் எந்த வாரிசுகளும் இல்லாமல் இறந்தார்.
பிற படைப்புகள்
வால்சந்த் குழுமத்தால் நடத்தப்படும் பல்வேறு பள்ளிகள், கல்லூரிகள் மற்றும் மருத்துவமனைகளின் அறங்காவலராக இவர் இருந்தார்.
மேலும், குந்தா-குந்தா பிரபிருத சங்கிரகா போன்ற சமண மதத்தைப் பற்றி பல புத்தகங்களை எழுதியுள்ளார்.
மேற்கோள்கள்
பகுப்பு:இந்தி எழுத்தாளர்கள் பகுப்பு:1967 இறப்புகள் பகுப்பு:1898 பிறப்புகள்
கூ நேம்ட் இட்?
வெளி இணைப்புக்கள்
பகுப்பு:மருத்துவத் தரவுத்தளங்கள் பகுப்பு:மருத்துவ ஊடகங்கள்
கக்கடவு மாகாளியம்மன் கோயில்
மாகாளியம்மன் கோயில் தமிழ்நாட்டில் கோயம்புத்தூர் மாவட்டம், கக்கடவு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பணிக்கர்குளம் ஊராட்சி
பணிக்கர்குளம் ஊராட்சி (Panikkarkulam Gram Panchayat), தமிழ்நாட்டின் தூத்துக்குடி மாவட்டத்தில் உள்ள கயத்தார் வட்டத்தில் அமைந்துள்ளது. இந்த ஊராட்சி, கோவில்பட்டி சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1783 பேர் ஆவர். இவர்களில் பெண்கள் 909 பேரும் ஆண்கள் 874 பேரும் உள்ளடங்குவர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பார்த்தால் பசு
பார்த்தால் பசு (Paarthal Pasu) என்பது 1988 ஆம் ஆண்டய இந்திய தமிழ் திகில் திரைப்படமாகும். இப்படத்தை கே. எஸ். கோபாலகிருஷ்ணன் இயக்க, ஜி. சின்னாதுரை மற்றும் ஜி. ரவிக்குமார் ஆகியோர் தயாரித்துள்ளனர். இப்படத்தில் ராமராஜன், சந்திரசேகர், பல்லவி, ஸ்ரீ பாரதி ஆகியோர் நடித்துள்ளனர். இப்படத்திற்கு இளையராஜா இசை அமைத்துள்ளார்.
இசை
படத்திற்கு இளையராஜா இசையமைத்துள்ளார்.
வரவேற்பு
இந்தியன் எக்ஸ்பிரஸ் இப்படம் குறித்து எழுதுகையில் "பார்வையாளர்களின் பலவீனங்களைக் கொண்டு சுரண்டுவதற்குப் பயன்படுத்தபட்டுளது" என்று எழுதியது.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:1988 தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:ராமராஜன் நடித்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:செந்தாமரை நடித்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:பூர்ணம் விஸ்வநாதன் நடித்த திரைப்படங்கள்
செ. சிவசாமி
'''செ. சிவசாமி' (C. Sivasamy'')(பிறப்பு 27 சூன் 1957) என்பவர் இந்திய அரசியல்வாதியும், இந்திய நாடாளுமன்ற உறுப்பினராக தமிழ்நாட்டிலிருந்து தேர்ந்தெடுக்கப்பட்டவரும் ஆவார். திருப்பூர் மாவட்டம் அவிநாசியினைச் சார்ந்த இவர், மதுரை காமராசர் பல்கலைக்கழகத்தில் முதுகலைப் பட்டம் பெற்றுள்ளார்.
சட்டமன்ற உறுப்பினர்
சிவசாமி, 2001-ஆம் ஆண்டு நடைபெற்ற தமிழ்நாடு சட்டமன்ற தேர்தலில் திருப்பூர் சட்டமன்றத் தொகுதியில் வெற்றி பெற்றார். 1996 ஆம் ஆண்டு நடைபெற்ற தேர்தலில் இந்தியப் பொதுவுடைமைக் கட்சி வேட்பாளர் கே. சுப்பராயனுக்கு எதிராக போட்டியிட்டுத் தோல்வியுற்றார்.
நாடாளுமமன்ற உறுப்பினர்
சிவசாமி 2009ஆம் ஆண்டு நடைபெற்ற நாடாளுமன்ற பொதுத்தேர்தலில் அண்ணா திராவிட முன்னேற்ற கழக வேட்பாளராக திருப்பூர் தொகுதியிலிருந்து மக்களவைக்கு தேர்ந்தெடுக்கப்பட்டார்.
மேற்கோள்கள்
பகுப்பு:15வது மக்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு: துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:12 ஆவது தமிழ்நாடு சட்டமன்ற உறுப்பினர்கள்
இணைய நெறிமுறை
இணைய நெறிமுறை (இ.நெறி) (Internet Protocol - IP) பொதுவாக ஏற்றுக்கொள்ளப்பட்ட இணைய செயல்பாட்டு புரிந்துணர்வு நெறிமுறைகள் ஆகும். கணினி இணையங்களின் இணைந்த செயல்பாடுகளை இலகுவாக்குவதே இவ்விதிமுறைகளின் நோக்கமாகும். தமிழில் இணைய விதிமுறைகளை இணைய நெறிமுறைகள் என்றும் குறிப்பிடப்படுவதுண்டு.
இணைய விதிமுறைகள் நான்கு பின்வரும் அம்சங்களை வரையறை செய்கின்றன.
தரவுப் பரிமாற்றமும் ஐப்பி முகவரியும்
உலகெங்கும் உள்ள கணினிகளை இணைக்கும் வலையாகிய இணையத்தின் செயலாற்றலுக்கு முக்கியமான ஒரு நுட்பம் ஐப்'தடித்த எழுத்துக்கள்'பி எனப்படும் இணைய நெறிமுறை. ஐப்பி என்பது Internet Protocol என்பதன் சுருக்கமான IP என்பதே. TCP/IP என்பதன் ஒரு அங்கம். இது இணையத்தில் உள்ள கணினிகளுக்குள்ளான தரவுப் பரிமாற்றத்திற்கான (data transfer) பொதுவில் ஏற்படுத்தப்பட்ட ஒரு தரம் (standard). தரவுகளை எங்கு அனுப்புவது, எப்படி அனுப்புவது, என்பது போன்றவற்றிற்கான ஒரு வகை ஒப்பந்தம். இன்றைய இணையச் செயல்பாட்டிற்கு அடிப்படையான ஒரு நுட்பம்.
உதாரணத்திற்கு நம்முடைய அன்றாடப் பாவனையில் இருக்கும் இணைய உலாவியோ, மின்னஞ்சலோ, அரட்டையரங்குகளோ, இப்படி எந்த ஒரு சேவையாக இருந்தாலும், அவையனைத்திலும் ஆழத்தில் இருப்பது தரவுப் பரிமாற்றம். ஒருவர் அனுப்புகிற செய்தி, அஞ்சல், பதிவு, படம், பாட்டு, ஒலிக்கோப்பு, ஒளிக்கோப்பு, எதுவாக இருந்தாலும் அவரின் கணினிக்கும் பிறிதோர் கணினிக்கும் இடையே அந்தத் தரவுகள் செல்ல வேண்டும். அப்படிச் செல்ல வேண்டுமாயின் ஒவ்வொரு கணினிக்கும் தனித்து இனங்காட்டும் ஒரு அடையாளம் வேண்டும். அந்த முகவரியை நிர்ணயிப்பதும், தரவுகளை எப்படிச் சிறு சிறு பொட்டலங்களாகப் பிரித்து வரிசைப்படுத்தி அனுப்புவது, கிடைத்த தரவுப் பொட்டலங்களை மீண்டும் சேர்த்து மூல ஆவணத்தை எப்படி மீட்டெடுப்பது போன்ற நடைமுறைகளை விவரிப்பது இந்த வரையறை. அதனால், இதனை ஒரு நடைவரை (Protocol) என்றும் கூறுவர்.
இணைய நடைவரை முகவரி
நிகழ் உலகில் நாம் இருக்கிற வீடு அலுவம் இவற்றிற்கெல்லாம் அடையாளப்படுத்தும் முகவரி இருப்பது போல, இணையத்தில் ஒரு வலைப்பின்னலாய்க் கிடக்கிற கணினிகளுக்கும் ஒரு முகவரி அவசியமாகிறது. அப்படிப் பட்ட முகவரியைத் தான் இந்த இணைய நடைவரை (Internet protocol) விவரிக்கிறது. கணினிகளுக்கு எண்களே புரியும் என்பதால், இந்த முகவரியானது வெறும் எண்களால் மட்டுமே ஆனது.
ஐ.பி, இந்தக் கணினியின் வலை முகவரியை (புள்ளிகளால் பிரிக்கப்பட்ட) நான்கு எண்களால் குறிக்கிறது. உதாரணத்திற்கு 216.24.72.101. இதில் இருக்கிற ஒவ்வொரு எண்ணும் கணிப்பேச்சில் சொன்னால் ‘எட்டும எண்’ (எட்டு பிட் அளவு) எனலாம். எளிமையாகச் சொன்னால், இந்த எண்கள் ஒவ்வொன்றிற்கும் உயரெல்லை மதிப்பு = 255. உலகெங்கும் இருக்கிற (இணையத்தில் இணைந்த) கணினிகளில் ஒரே எண் தொகுப்பை இரண்டு கணினிகள் கொண்டிரா. இவ்வாறு இம்முகவரிகள் தனித்துவமாய் இருப்பதைச் சில சர்வதேச அமைப்புக்கள் பார்த்துக் கொள்கின்றன.
இந்த எண்களின் வீச்சை வைத்து வலையமைப்பு Class A, Class B, Class C என்று மூன்று வகுப்புக்களாக வகைப்படும். இணையத்தில் சேராத தனிவலைகளுக்கென்று ஒரு எண் சாரை இருக்கிறது. எந்த ஒரு தரவுப் பரிமாற்றத்தின் போதும், இந்த நடைவரை முகவரி எண் கலந்தே செல்லும். உதாரணத்திற்கு உலாவி வழியாய் எந்த ஒரு வலைமுகவரிக்குச் சென்றாலும், அங்கே ஐ.பி எண் உடன் செல்லும். ஐ.பி முகவரி இணையத்தில் இணைந்த கணினியையே சுட்டும். அது இருக்கும் இடத்தையே காட்டும். சில நிறுவனங்களில் இருக்கும் கணினிகள் எல்லாம் ஒரு வலையாக இருந்தாலும், அவை யாவும் நேரடியாக இணையத்தில் இணைந்திரா. சில வழிப்படுத்திகள் (routers) மூலம் மட்டுமே அவை இணையத்தை அடையும். அப்படி இருக்கையில் ஐ.பி முகவரி அந்த வழிப்படுத்திகளின் இருப்பிடத்தையே காட்டும்; அதன் பின்னிருக்கும் தனிக்கணினிகளை அல்ல.
மேற்கோள்கள்
பகுப்பு:இணைய நெறிமுறைகள் பகுப்பு:கணினிப் பிணையமாக்கம்
ஆமோஸ் (நூல்)
thumb|ஆமோஸ் இறைவாக்கினர். ஓவியர்: ஃபொர்லீ நகர் மெலோத்சோ (1438-1494). காப்பிடம்: லொரேட்டோ நகர் பசிலிக்கா கோவில், இத்தாலியா.
ஆமோஸ் (Amos) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.
நூல் பெயர்
ஆமோஸ் என்னும் நூல் மூல மொழியாகிய எபிரேயத்தில் עמוס (Amos,ʻāmōʷs) என்று அழைக்கப்படுகிறது. கிரேக்கத்தில் இந்நூல் Αμώς (Amós) என்றும் இலத்தீனில் Amos என்றும் உள்ளது. இப்பெயரின் பொருள் "சுமை சுமப்பவர்" என்பதாகும்.
ஆசிரியர் மற்றும் பின்னணி
இறைவாக்கு உரைக்கும்படி கடவுளிடமிருந்து அழைப்பு பெறுவதற்கு முன்னர், ஆமோஸ் ஆட்டு மந்தைக்கு உரிமையாளராகவும், காட்டு அத்திமரத் தோட்டம் பயிரிடுபவராகவும் இருந்தார். "நான் இறைவாக்கினன் இல்லை; இறைவாக்கினர் குழுவில் உறுப்பினனும் இல்லை" (7:14) என்று அவரே தம்மை அடையாளம் காட்டுகிறார். அவர் உண்மையிலேயே இறைவாக்கினர்தாம் என்பதற்கு இதுவும் ஒரு சான்று எனலாம்.
விவிலியத்தில் இடம்பெறும் இறைவாக்குகளுள், ஆமோஸ் உரைத்த தூதுரையே முதலில் எழுத்து வடிவம் பெற்றதாகும். ஆமோஸ் தென்னாடான யூதாவில் பிறந்தவராயினும் வடநாடான இசுரயேலுக்குச் சென்று கி.மு. 8ஆம் நூற்றாண்டின் மையப்பகுதியில் இறைவாக்கு உரைத்தார்.
யூதா நாட்டில் எருசலேமுக்குத் தெற்கே அமைந்திருந்த தெக்கோவா என்னுமிடத்தில் அவரது இறைவாக்குப் பணி கி.மு. 750ஆம் ஆண்டில் தொடங்கியது. தென்னாட்டவராயினும் அவரது இறைவாக்கு வடநாட்டவருக்கு, குறிப்பாக சமாரியா, பெத்தேல் பகுதிகளுக்கு அளிக்கப்பட்டது.
ஆமோஸ் வாழ்ந்த காலத்தில் வேறு சில இறைவாக்கினரும் செயல்பட்டனர். அவர்களுள் எசாயா, மீக்கா, ஓசேயா ஆகியோர் குறிப்பிடத்தக்கவர்கள்.
ஆமோஸ் இறைவாக்குரைத்த நாள்களில் இரண்டாம் எரோபவாம் மன்னனின் ஆட்சியின்கீழ் இசுரயேல் நாடு சீரும் சிறப்புமாய் இருந்தது. ஆனால் வளமும் வாழ்வும் செல்வருக்கும் வலியோருக்கும் மட்டுமே; ஏழை எளியவர்கள் நசுக்கப்பட்டுத் தாழ்வுற்றுக் கிடந்தனர்.
வலியோரை வாழ்த்தி எளியோரை வாட்டும் அநீதியும் பொய்ம்மையும் நிறைந்த சமுதாயத்தைக் கண்டு சீறுகிறார் ஆமோஸ். இனம் இனத்தையும் மனிதர் மனிதரையும் கசக்கிப் பிழியும் கொடுமையைக் கடுமையாய்க் கண்டிக்கிறார். நீதியையும் நேர்மையையும் வளர்த்துக் கொண்டாலன்றி, எந்த இனமும் கடவுளின் கடும் தண்டனைக்கு உள்ளாகும் என்று எச்சரிக்கை விடுக்கின்றார்.
நூல் வழங்கும் செய்தி
சமூகத்தில் நிலவிய அநீதியை ஆமோஸ் படம்பிடித்துக் காட்டுகிறார்: செல்வர்கள் "நேர்மையாளரை வெள்ளிக்காசுக்கும் வறியவரை இரு காலணிக்கும் விற்கின்றார்கள். ஏழைகளின் தலைகளை மண்ணில் புழுதிபட மிதிக்கின்றார்கள்; ஒடுக்கப்பட்டோரின் நெறியைக் கெடுக்கின்றார்கள்" (2:6-7). இத்தகைய அநீதிகளை இழைப்போர் கடவுளின் தண்டனைக்குத் தப்ப மாட்டார்கள் என்று ஆமோஸ் இறைவாக்கு உரைத்தார்.
செல்வரும் ஆட்சியாளரும் இச்செய்தியைக் கேட்க விரும்பவுமில்லை, அதை ஏற்கவுமில்லை. தென்னாட்டைச் சார்ந்த ஓர் அன்னியன் வடநாட்டுக்கு வந்து நம்மைக் கண்டிப்பதா என்றுகூட அவர்கள் நினைத்திருக்கலாம். நாடு செல்வத்தில் கொழித்திருக்கும் வேளையில் அழிவு பற்றிய செய்தியை அறிவித்த இறைவாக்கினரை அதிகார வர்க்கத்தினர் ஏற்க விரும்பவில்லை. பெத்தேலின் குருவாயிருந்த அமட்சியா என்பவர் ஆமோசிடம், "காட்சி காண்பவனே, இங்கிருந்து போய்விடு; யூதாவின் நாட்டுக்கு ஓடிவிடு" (7:10,12) என்று சொல்லியனுப்பியதைப் பார்க்கும்போது ஆமோஸ் சமய மற்றும் அரசியல் அதிகாரிகளின் கோபத்திற்கு ஆளானது தெரிகிறது.
எல்லா மக்களுக்கும் தலைவராய் இருக்கும் கடவுள் அளித்த நெறியை மீறியதால் இசுரயேலரின் அண்டை நாட்டவரான தமஸ்கு நகரத்தவர், பெலிஸ்தியர், தீர் நகரத்தவர், ஏதோமியர், அம்மோனியர், மோவாபியர் ஆகியோருக்கு எதிராக ஆமோஸ் இறைவாக்கு உரைத்தார். தாம் தேர்ந்துகொண்ட மக்களுக்கு அளித்த திருச்சட்டத்தைத் தென்னாடும் (யூதா நாடு) வடநாடும் (இசுரயேல் நாடு) மீறியதால் அவர்களும் கடவுளின் தண்டனைக்குத் தப்பமாட்டார்கள் என்று ஆமோஸ் இறைவாக்கு உரைத்தார்.
செல்வம் கொழித்த வணிகர்கள், திருச்சட்டத்தை வெறும் வெளிச்சடங்காக மாற்றிவிட்டவர்கள் ஆகியோரை ஆமோஸ் கண்டித்தார். மக்கள் மனம் மாறி நன்னெறியைக் கடைப்பிடித்தால் கடவுளின் ஆசியைப் பெறுவர் என்று ஆமோஸ் உரைத்தார்:
"'இதோ! நாள்கள் வரப்போகின்றன; அப்போது, அறுவடை செய்வோரை உழுவோரும், கனி பிழிவோரை விதைப்போரும் தொடர்ந்து முன்னேறுவர்; மலைகள் இனிய இரசத்தைப் பொழியும்; குன்றுகள் தோறும் அது வழிந்தோடும்,' என்கிறார் ஆண்டவர். 'என் மக்களாகிய இசுரயேலை முன்னைய நன்னிலைக்குக் கொண்டுவருவேன்; அவர்கள் பாழடைந்த நகர்களைத் திரும்பக் கட்டி அவற்றில் குடியேறுவார்கள்; திராட்சைத் தோட்டங்களை அமைத்து அவற்றின் கனிரசத்தை அருந்துவார்கள். பழத்தோட்டங்களை அமைத்து அவற்றின் கனிகளை உண்பார்கள். அவர்களைத் தங்கள் நாட்டில் மீண்டும் நான் வேரூன்றச் செய்வேன்; நான் அவர்களுக்கு அளித்திருக்கும் நாட்டிலிருந்து இனி ஒருபோதும் அவர்கள் பிடுங்கப்படமாட்டார்கள்,' என்கிறார் உங்கள் கடவுளாகிய ஆண்டவர்" (ஆமோஸ் 9:13-15).
இலக்கிய நயம்
ஆமோஸ் இறைவாக்கினரின் பேச்சு நேரடியாக மக்களின் உள்ளத்தைத் தொடும் விதத்தில் அமைந்தது. ஒளிவுமறைவின்றி அவர் கடவுளின் செய்தியை மக்களுக்கு அறிவித்தார். எளிய நடையும் நேர்முகப் பேச்சும் அங்கே உள்ளன.
கால்நடை பேணலும் வேளாண்மைத் தொழிலும் அவரது பின்னணியானதால் அவருடைய நூலில் பயிரிடுதல் சார்ந்த உருவகங்கள் மிகுந்துள்ளன. எடுத்துக்காட்டாக 7:1 காண்க: "தலைவராகிய ஆண்டவர் எனக்குக் காட்டிய காட்சி இதுவே: 'அரசனுக்கென முதல் புல்லறுப்புச் செய்தானபின், இரண்டாம் பருவத்தில் புற்கள் துளிர்க்கத் தொடங்கும் வேளையில், அவர் வெட்டுக்கிளிக் கூட்டங்களை உருவாக்கிக் கொண்டிருந்தார். நாட்டிலிருந்த புல்லையெல்லாம் அவை தின்று தீர்த்துக் கொண்டிருந்த வேளையில் நான் 'இறைவனாகிய ஆண்டவரே, மன்னித்தருளும்; உம்மைக் கெஞ்சி மன்றாடுகிறேன்; யாக்கோபு எப்படி நிலைநிற்கப் போகிறான்? அவன் மிகச் சிறியவன் அல்லவா!' என்றேன்."
குறிப்பிடத்தக்க சில பகுதிகள்
ஆமோஸ் 5:21-24
ஆண்டவர் கூறுகிறார்:
"உங்கள் திருவிழாக்களை நான் வெறுத்து அருவருக்கின்றேன்;
உங்கள் வழிபாட்டுக் கூட்டங்களில் எனக்கு விருப்பமே இல்லை.
எரிபலிகளையும் தானியப் படையல்களையும்
எனக்கு நீங்கள் செலுத்தினாலும் நான் ஏற்க மாட்டேன்;
கொழுத்த விலங்குகளை நல்லுறவுப் பலிகளாகச் செலுத்தும்போது
நான் ஏறெடுத்தும் பார்க்கமாட்டேன்.
என் முன்னிலையில் நீங்கள் இரைச்சலிட்டுப்
பாடும் பாடல்களை நிறுத்துங்கள்,
உங்கள் வீணைகளின் ஓசையை நான் கேட்க மாட்டேன்.
மாறாக, நீதி வெள்ளமெனப் பொங்கி வருக!
ஆண்ட்ராய்டு 12
ஆண்ட்ராய்டு 12 (Android 12) ஆண்ட்ராய்டின் பன்னிரண்டாவது பெரிய வெளியீடும் 19ஆவது பதிப்புமாகும். முதல் பீற்றா பதிப்பு மே 18, 2021 அன்று வெளியிடப்பட்டது. ஆண்ட்ராய்டு 12 பொதுமக்களுக்கு ஆண்ட்ராய்டு திறந்த மூல வினைத்திட்டத்தின் வழியாக அக்டோபர் 4, 2021 அன்று வெளியிடப்பட்டது மற்றும் ஆதரிக்கப்பட்ட கூகுள் பிக்சல் சாதனங்களுக்கு அக்டோபர் 19, 2021 அன்று வெளியிடப்பட்டது.
ஆமோஸ் (நூல்)
குறிப்பிடத்தக்க சில பகுதிகள்
நேர்மை வற்றாத ஆறாகப் பாய்ந்து வருக!"
ஆமோஸ் 6:11-12
ஆண்ட்ராய்டு 12
வரலாறு
thumb|128x128px|உருவாக்குநர் முன்னோட்டதிற்கும் பீட்டா வெளியீட்டிற்குமான ஆண்ட்ராய்டு 12 குறிவு ஸ்னோ கோன் என்று உட்புறமாக குறியீட்டுப்பெயரிடப்பட்ட ஆண்ட்ராய்டு 12 ஆனது பெப்ரவரி 18, 2021 அன்று இடுகையிடப்பட்ட ஓர் ஆண்ட்ராய்டு வலைப்பூவில் அறிவிக்கப்பட்டதாகும். ஓர் உருவாக்குநர் முன்னோட்டம், பின்வரும் இரு மாதங்களுக்குத் திட்டமிடப்பட்ட இரண்டு கூடுதலைனாவையுடன், உடனடியாக வெளியடப்பட்டது. அதன்பிறகு, நான்கு மாந்தாந்திர பீட்டாக்கள் மே மாதத்தில் தொடங்கி, அவற்றுள் கடைசியானது இயங்குதள உறுதிநிலையை ஆகத்து மாதத்தில் எட்டி, பொது கிடைப்புத்தன்மை அதற்கு சற்றுபின் வருமாறு திட்டமிடப்பட்டன.
ஆமோஸ் (நூல்)
குறிப்பிடத்தக்க சில பகுதிகள்
"ஆண்டவர்தாமே ஆணையிடுகின்றார்;
ஆண்ட்ராய்டு 12
வரலாறு
இரண்டாம் உருவாக்குநர் முன்னோட்டம் மார்ச் 17, 2021 அன்று வெளியிடப்பட்டு, மூன்றாம் முன்னோட்டம் ஏப்ரல் 21, 2021 அன்று அதைத் தொடர்ந்தது. முதலாம் பீட்டா கட்டமைப்பு மே 18, 2021 அன்று வெளியிடப்பட்டது. சூன் 23 இல் 2.1க்கு வழுநிவர்த்தி புதுப்பிப்பு பெற்ற பீட்டா 2 ஆனது சூன் 9, 2021 அன்று அதைத் தொடர்ந்தது. பின்பு பீட்டா 3 சூலை 14, 2021 அன்று வெளியிடப்பட்டது, பீட்டா 3.1க்கு வழுநிவர்த்தி புதுப்பிப்பைச் சூலை 26 அன்று இது பெறுகிறது. அசல் சாலை வரைபடத்தில் திட்டமிடப்படாத ஐந்தாம் பீட்டா செப்டம்பர் 8, 2021 அன்று வெளியிடப்பட்டது. ஆண்ட்ராய்டு திறந்த மூல வினைத்திட்டதில் உறுதிநிலை ஆண்ட்ராய்டு 12 ஆனது அக்டோபர் 4 அன்று வெளியிடப்பெற்று அதன் பொது காற்றுவழி வெளியீட்டை, அக்டோபர் 19 அன்று பிக்சல் 6 ஏவுகை நிகழ்ச்சியுடன் உடனிகழ்ந்துப் பெற்றது.
ஆமோஸ் (நூல்)
குறிப்பிடத்தக்க சில பகுதிகள்
பெரிய மாளிகைகளைத் தரைமட்டமாக்குவார்;
சிறிய வீடுகளைத் தவிடுபொடியாக்குவார்.
ஆண்ட்ராய்டு 12
ஆண்ட்ராய்டு 12L
அக்டோபர் 2021 இல் மடிபேசிகள், கைக்கணினிகள், மேசைத்தள அளவிலான திரைகள் மற்றும் குரோம்புக்குகளுக்கானக் குறிப்பிட்ட மேம்பாடுகளையும் பெரிய திரைகளுக்கு பொருத்தமாக்க பயனர் இடைமுகத்திற்கு மாற்றமைவுகளையும் உள்ளடக்கிய ஆண்ட்ராய்டு 12 இன் இடைக்கால வெளியீட்டான ஆண்ட்ராய்டு 12Lஐக் கூகுள் அறிவித்தது. இது 2022இன் முற்பகுதியில் வெளியிடப்பட திட்டமிடப்பட்டுள்ளது. அக்டோபர் 2021 இல் வெளியிடப்பட்ட ஆண்ட்ராய்டு 12L இன் முதல் உருவாக்குநர் முன்னோட்டத்தைப் பின்தொடர்ந்து பீட்டா 1 டிசம்பர் 2021 இலும், பீட்டா 2 சனவரி 2022 இலும், பீட்டா 3 பெப்ரவரி 2022 இலும் வெளியிடப்பட்டன. உறுதிநிலை ஆண்ட்ராய்டு 12L ஆனது பெரிய திரைகள் கொண்ட சாதனங்களுக்கு மார்ச் 7, 2022 இலும் அதே தேதியில் பிக்சல் திறன்பேசிகளுக்கு "ஆண்ட்ராய்டு 12.1" ஆக வெளியிடப்பட்டது.
பயனர் இடைமுகம்
அதிகளவிலான அசைவூட்டங்கள், முகப்புத்திரை இடுக்கைகளுக்கான புதிய ஒயில்கள், பெரிய பொத்தான்களென அம்சங்களைக்கொண்டு இயக்க முறைமைக்கு ஒரு புத்துணர்ச்சியை அளிக்கிறது.
ஆமோஸ் (நூல்)
குறிப்பிடத்தக்க சில பகுதிகள்
பாறைகள்மேல் குதிரைகள் ஓடுமோ?
எருதுகளைக் கட்டிக் கடலை உழுவதுண்டோ?
ஆண்ட்ராய்டு 12
பயனர் இடைமுகம்
திரையுருட்டி திரைப்பிடிப்புகளையெடுக்க ஆதரிக்கிறது.
இயங்குதளம்
செயல்திறன் மேம்பாடுகள் பலவற்றை கொண்டுவருகிறது.
ஆமோஸ் (நூல்)
குறிப்பிடத்தக்க சில பகுதிகள்
நீங்கள் நீதியை நஞ்சாக மாற்றினீர்கள்,
ஆண்ட்ராய்டு 12
தனியுரிமை
தோராயமான இருப்பிடம், துல்லியமான இருப்பிடம் என்று இருப்பிட அனுமதிகளில் இருவகை இருப்பதால் இருப்படவனுமதியைக் கோருஞ்செயலிகளுக்கு அதற்கேற்றவாறு அனுமதியளிக்கவியலும்.
ஆமோஸ் (நூல்)
குறிப்பிடத்தக்க சில பகுதிகள்
நேர்மையின் கனியை எட்டிக்காயாய் ஆக்கினீர்கள்."
ஆண்ட்ராய்டு 12
தனியுரிமை
தனியுரிமை முகப்பலகம் என்னும் திரையில் எப்போது எச்செயலி இருப்பிடத்தகவலை அல்லது படக்கருவியை அல்லது ஒலிவாங்கியை அணுகியது என்று அறிந்துகொள்ளவியலும். விரைவமைப்பு மறுநிலைமாற்றிகளில் செயலிளைப் படக்கருவி மற்றும் ஒலிவாங்கியைப் பயன்படுத்துவதிலிருந்துத் தவிர்க்க கட்டுப்பாடுகள் சேர்க்கப்பட்டுள்ளன.
ஆமோஸ் (நூல்)
உட்பிரிவுகள்
பகுப்பு:பழைய ஏற்பாடு நூல்கள்‎
ஆண்ட்ராய்டு 12
மேற்கோள்கள்
பகுப்பு:ஆண்ட்ராய்டு பதிப்புகள்
பரிபடா
பரிபடா (Baripada) இந்தியாவின் கிழக்கில் அமைந்த ஒடிசா மாநிலத்தின் வடகிழக்கில் உள்ள மயூர்பஞ்ச் மாவட்டத்தின் நிர்வாகத் தலைமையிட நகரமும், நகராட்சியும் ஆகும். பரிபடா நகரம் பூதபலங்கா ஆற்றின் கரையில் உள்ளது. பரிபடா சட்டமன்றத் தொகுதியில் பரிபடா நகரம் அமைந்துள்ளது. இந்திய விடுதலைக்கு முன்னர் வரை மயூர்பஞ்ச் சமஸ்தானத்தின் தலைநகராக பரிபடா நகரம் இருந்தது.
மக்கள் தொகை பரம்பல்
2011ஆம் ஆண்டின் இந்திய மக்கள் தொகை கணக்கெடுப்பின் படி பரிபடா நகரத்தில் மொத்த மக்கள் தொகை   109,743 ஆகும். அதில் ஆண்கள் 56,676 மற்றும் பெண்கள் 53,067  ஆகவுள்ளனர். 6 வயதிற்குட்பட்ட குழந்தைகள் 10,453 ஆக உள்ளனர். பாலின விகிதம் 1000 ஆண்களுக்கு 936 பெண்கள் வீதம் உள்ளனர். சராசரி எழுத்தறிவு 87.26 % ஆகும். மக்கள் தொகையில் இந்துக்கள் 109,732	(93.91%), இசுலாமியர்கள் 5,241	(4.49%), கிறித்துவர்கள் 650 (0.56 %) மற்றவர்கள் 1.05% ஆக உள்ளனர்.
புவியியல்
21.94°N, 86.72°W பாகையில் பரிபடா நகரம் அமைந்துள்ளது. இது கடல் மட்டத்திலிருந்து 36 மீட்டர் உயரத்தில் உள்ளது. பரிபடா நகரம் பூதபலங்கா ஆற்றின் கரையில் உள்ளது.
மேற்கோள்கள்
பகுப்பு:மயூர்பஞ்சு மாவட்டம் பகுப்பு:ஒரிசா மாநிலத்திலுள்ள ஊர்களும் நகரங்களும்
மண்ணூர் ஊராட்சி
மண்ணூர் ஊராட்சி (Mannur Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள ஸ்ரீபெரும்புதூர் வட்டாரத்தில் அமைந்துள்ளது. இந்த ஊராட்சி, ஸ்ரீபெரும்பதூர் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1505 ஆகும். இவர்களில் பெண்கள் 751 பேரும் ஆண்கள் 754 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
2001
2001 திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். இது 21ம் நூற்றாண்டினதும் மூன்றாவது ஆயிரவாண்டினதும் முதலாவது ஆண்டு ஆகும்.
2001 நாட்காட்டி
*
இந்திரி சட்டமன்றத் தொகுதி
இந்திரி சட்டமன்றத் தொகுதி, இந்திய மாநிலமான அரியானாவுக்கான சட்டமன்றத் தொகுதிகளில் ஒன்று. இது கர்னால் மக்களவைத் தொகுதிக்கு உட்பட்டது.
தொகுதிக்கு உட்பட்ட இடங்கள்
இந்த தொகுதியில் கர்னால் மாவட்டத்துக்கு உட்பட்ட கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:கர்னால் மாவட்டம் பகுப்பு:அரியானா சட்டமன்றத் தொகுதிகள்
1605
1605 (MDCV) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது பழைய ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டாகும்.
மயிலாடுதுறை மயூரநாதசுவாமி கோயில்
மயிலாடுதுறை மயூரநாதசுவாமி கோயில் தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள சிவத்தலமாகும்.
அமைவிடம்
இத்தலம் மயிலாடுதுறை மாவட்டத்தில் மயிலாடுதுறையில் அமைந்துள்ளது. இத்திருத்தலத்தில்தான் திருஞானசம்பந்த சுவாமிகள் அருளிச்செய்த முதலாம் திருமுறையின் 38வது திருப்பதிகம் 404 முதல் 414 வரையிலான  திருப்பதிக பாடல்கள், மூன்றாம்  திருமுறையின் 748 முதல் 758  வரையிலான  பாடல்கள் மற்றும் ஐந்தாம்  திருமுறையின் 387 முதல் 397  வரையிலான  பாடல்கள் பாடப்பெற்றது. இத்தலத்தில் அம்பாள் மயில் வடிவில் வழிபட்டார் என்பது தொன்நம்பிக்கை.காசிக்கு சமமான ஆறு திருத்தலங்களில் ஒன்று.
இறைவன், இறைவி
இத்தலத்தில் கோயில் கொண்டுள்ள இறைவன் மயூரநாதர், இறைவி அபயாம்பிகை.
அமைப்பு
ஒன்பது நிலையுள்ள ராஜகோபுரத்தைக் கடந்து உள்ளே செல்லும்போது கோயிலின் இடது புறம் குளம் உள்ளது. அடுத்துள்ள கோபுரம் மூன்று நிலைகளைக் கொண்டுள்ளது. அடுத்து காணப்படும் மண்டபத்தில் இடப்புறம் கணபதி சன்னதி உள்ளது. அச்சன்னதியின் முன்பாக மூஞ்சுறு, பலிபீடம் உள்ளன. இடப்புறம் சுப்பிரமணியர் சன்னதி உள்ளது. இந்த மண்டபத்தில் பலிபீடம், நந்தி, இரு கொடி மரங்கள் உள்ளன. அடுத்துள்ள நுழைவாயிலைக் கடந்ததும் வலப்புறம் அதிகார நந்தி உள்ளது. திருச்சுற்றில் பதஞ்சலி, வியாக்ரபாதர், சேக்கிழார், ஞானசம்பந்தர், நாவுக்கரசர், விநாயகர், சப்தமாதர், 63 நாயன்மார்களின் செப்புத்திருமேனிகள், 63 நாயன்மார்கள், சகஸ்ரலிங்கம், நாயகர், இந்திரலிங்கம், அக்கினிலிங்கம், எமலிங்கம், நிருதிலிங்கம், விஷ்ணுலிங்கம், வருணலிங்கம், வாயுலிங்கம், பிரம்மலிங்கம், மகாலட்சுமி, அஷ்டலட்சுமி ஆகியோர் உள்ளனர். மூலவராக மயூரநாதர் உள்ளார். கருவறையின் இடப்புறம் திருமுறைக்கோயில் உள்ளது, தொடர்ந்து நடராஜர் சன்னதி காணப்படுகிறது. கருவறை கோஷ்டத்தில் விநாயகர், நடராஜர், தட்சிணாமூர்த்தி, லிங்கோத்பவர், பிரம்மா, துர்க்கை உள்ளனர். திருச்சுற்றில் விநாயகர் சன்னதி, சுப்ரமணியர் சன்னதி, சண்டிகேஸ்வரர் சன்னதி ஆகிய சன்னதிகள் உள்ளன. வெளிச்சுற்றில் இடப்புறம் நாதசர்மா சன்னதி உள்ளது. அச்சன்னதிக்கு முன்பாக நந்தியும் பலிபீடமும் உள்ளன. அடுத்து அனவியதாம்பிகை சன்னதி உள்ளது. அம்மன் சன்னதியின் திருச்சுற்றில் வாகனங்கள்,விநாயகர், லிங்கோத்பவர், வள்ளிதெய்வானையுடன் கூடிய சுப்பிரமணியர், வரசித்தி விநாயகர், ஆடிப்பூர அம்மன் ஆகியோரின் சன்னதிகள் உள்ளன. அம்மன் சன்னதிக்கு எதிர் புறமாக ஆதிமயூரநாதர் சன்னதி உள்ளது. அச்சன்னதிக்கு முன்பாக பலிபீடமும், நந்தியும் உள்ளன. வலப்புறம் கணபதியும், இடப்புறம் சுப்ரமணியரும் உள்ளனர்.
மயிலாடுதுறை சப்தஸ்தானம்
மயிலாடுதுறையில், திருவாவடுதுறை ஆதீனத்திற்குச் சொந்தமான ஐயாறப்பர் கோவிலில் நடைபெறும் சப்தஸ்தான திருவிழாவில் பங்கேற்கும் ஏழு சிவன் கோயில்களுள் இக்கோயிலும் ஒன்றாகும்.
இவ்வேழு திருக்கோவில்களின் சுவாமிகளும் (ஏழூர் தெய்வங்கள்) இந்த மயூரநாதர் கோவிலில் சங்கமிக்கும் சப்தஸ்தான விழா ஆண்டுதோறும் மயிலாடுதுறையில் நடைபெறுகிறது. . துலா ஸ்நானம், துலாகட்டம் படித்துறையில் ஒவ்வொரு வருடமும் தீர்த்தவாரி நடைபெறும். ஐப்பசி மாதம் முதல் நாள் ஆரம்பித்து, கடை முழுக்கு ஐப்பசியின் கடைசி நாளன்று நிறைவடைகிறது. .
படத்தொகுப்பு
பகுப்பு:தேவாரம் பாடல் பெற்ற சிவன் கோயில்கள் பகுப்பு:மயிலாடுதுறை மாவட்டத்திலுள்ள சிவன் கோயில்கள் பகுப்பு:காவேரி தென்கரை சிவன் கோயில்கள்
சார்ல்ஸ் கிராஸ்
சார்ல்ஸ் கிராஸ் (Charles Crosse, பிறப்பு: சூன் 13 1854, இறப்பு: மே 28 1905), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1878 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
சார்ல்ஸ் கிராஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 21 2011.
கல்வார்பட்டி ஊராட்சி
கல்வார்பட்டி ஊராட்சி (Kalvarpatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள வேடசந்தூர் வட்டாரத்தில் அமைந்துள்ளது. இந்த ஊராட்சி, வேடசந்தூர் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 7061 ஆகும். இவர்களில் பெண்கள் 3611 பேரும் ஆண்கள் 3450 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கமுகின்தோட்டம் வேட்டைக்கொரு மகன் கோயில்
கமுகின்தோட்டம் வேட்டைக்கொரு மகன் கோயில் தமிழ்நாட்டில் கன்னியாகுமரி மாவட்டம், கமுகின்தோட்டம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முதலாம் இராமா
பிரா புத்தயோப்தா சூலாலோக் (Phra Phutthayotfa Chulalok, พระพุทธยอดฟ้าจุฬาโลก), பிறப்பு தொங்துவாங் (Thongduang, ทองด้วง) அல்லது முதலாம் இராமா (Rama I) (20 மார்ச் 1737 – 7 செப்டம்பர் 1809), இரத்தனகோசின் இராச்சியத்தை நிறுவியவரும், சியாமின் (இன்றைய தாய்லாந்தின்) சக்கிரி அரசமரபின் முதலாவது மன்னரும் ஆவார். தாய் மொழியில் இவரது முழுப் பட்டப் பெயர் பிரா பாத் சோம்தெத் பிரா பரமோருராச்சா மகாசக்கிரிபரமோமானத் பிரா புத்தயோஃப்த்தா சூலாலோக் என்பதாகும். 1782 இல் தோன்புரி பேரரசர் தக்சினை பதவியில் இருந்து அகற்றிய கிளர்ச்சியின் பின்னர் இவர் மன்னரானார். இவர் மீள ஒன்றிணைக்கப்பட்ட இராச்சியத்தின் தலைநகராக இரத்தினகோசின் நகரை அமைத்தவர் என்பதற்காகப் புகழப்படுகிறார்.
தொங்துவாங் (முதலாம் இராமா) சுகோத்தாய் இராச்சியத்தின் வழிவந்த மொன் குடும்பத்தில் பிறந்தவர். இவரது தந்தை அயூத்தியா இராச்சியத்தில் அரச நீதிமன்றத்தில் பணியாற்றியவர். இவரது தாயார் தாவோரெயுங் (யொக்) சீன-வம்சாவளி ஆவார். இவருடன் கூடப் பிறந்தவர்கள் அறுவர் ஆவர்.
தொங்துவாங் தக்சின் மன்னருடன் இணைந்து பர்மிய கொன்பாவுங் அரசமரபினருடன் போர்களில் பங்குபற்றி, சியாமின் ஒன்றிணைவுக்குப் பெரும் பங்காற்றினார். இக்காலகட்டத்தில் தொங்துவாங் சியாமின் மிகவும் பலம் பொருந்திய இராணுவத் தலைவர் எனப் பெயர் பெற்றார். 1782 ஆம் ஆண்டில், சியாமைத் தனது கட்டுப்பாட்டுக்குள் கொண்டு வந்து, தன்னை மன்னராக அறிவித்தார். இவரது காலத்தில் பர்மிய-சியாம் போர் (1785) இடம்பெற்றது. இதுவே சியாம் மீது பர்மியர்களின் கடைசிப் பெரும் தாக்குதல் ஆகும்.
மேற்கோள்கள்
பகுப்பு:தாய்லாந்து அரசர்கள் பகுப்பு:1737 பிறப்புகள் பகுப்பு:1809 இறப்புகள் பகுப்பு:இரத்தனகோசின் இராச்சியம்
ஓலோசீன் நாட்காட்டி
ஓலோசீன் நாட்காட்டி (Holocene calendar), ஓலோசீன் ஊழி (Holocene Era) அல்லது மனித ஊழி (Human Era, HE), என்பது ஓர் ஆண்டு எண்ணும் அமைப்பாகும், இது தற்போது நடப்பிலுள்ள (கிபி/கிமு அல்லது பொ.ஊ/பொ.ஊ.மு) எண்ணும் திட்டத்துடன் சரியாக 10,000 ஆண்டுகளை சேர்க்கிறது, அதன் முதல் ஆண்டை ஓலோசீன் புவியியல் சிற்றூழியிலும், மனிதர்கள் வேட்டையாடும் வாழ்க்கை முறையிலிருந்து வேளாண்மை மற்றும் நிலையான குடியிருப்புகளுக்கு மாறிய புதிய கற்காலப் புரட்சியின் தொடக்கத்தில் வைக்கிறது. கிரெகொரியின் நாட்காட்டியின்படி நடப்பு ஆண்டு, கிபி 2023, ஓலோசீன் நாட்காட்டியில் HE ஆகும். மனித ஊழித் திட்டம் HE முதன்முதலில் 1993 இல் செசரே எமிலியானி என்பவரால் முன்மொழியப்பட்டது (11993 HE).
மாற்று அட்டவணை
யூலியன் அல்லது கிரெகோரியின் ஆண்டுகளில் இருந்து மனித ஊழிக்கு மாற்றுவது 10,000 ஐ கிபி/கிமு ஆண்டுக்குச் சேர்ப்பதன் மூலம் மாற்றலாம். நடப்பு ஆண்டிற்கு, 2023, அதற்கு முன் 1 என்ற இலக்கத்தைச் சேர்த்து 0 HE என்ற ஓலோசீன் ஆண்டாக மாற்றலாம். 10,001 இல் இருந்து கிமு/பொ.ஊ.மு ஆண்டு (BC/BCE) எண்ணைக் கழிப்பதன் மூலம் கிமு/பொ.ஊ.மு ஆண்டுகள் மாற்றப்படுகின்றன.
மேற்கோள்கள்
பகுப்பு:1993 பகுப்பு:நாட்காட்டிகள்
பூத தாண்டவம்
பூத தாண்டவம் என்பது சிவபெருமான் ஆடிய எண்ணற்ற தாண்டவங்களுள் ஒன்றாகும். இந்த தாண்டவம் நவ தாண்டவங்கள் மற்றும் பன்னிரு தாண்டவங்களில் ஒன்றாகப் போற்றப்படுகிறது. இந்த தாண்டவத்தை சிவபெருமா்ன் பேய்களுடன் ஆடுகிறார். இந்தக் கோலத்தை பண்டாரம் என்றும் சொல்கின்றனர்.
திருவெண்காட்டில் இந்த பூதநடனத்தை சிவபெருமான் ஆடுகிறார். இந்த திருவெண்காடானது, சுவேதவனம், பிரம்ம மாசானம், ஆதி சிதம்பரம் என்றும் அழைக்கப்படுகிறது. பேய்வரி என்றும் இதனை அழைப்பர்.
யானை வடிவில் வந்த அரக்கனை கொன்று, யானையின் தோலினை உடலில் போர்த்தி சிவபெருமான் ஆடிய நடனம் பூத தாண்டவமாகும். இந்த தாண்டவம் நவ ராத்திரியின் ஏழாவது நாளில் சிவபெருமானால் ஆடப்படுகிறது.
ஆதாரங்கள்
பகுப்பு:நவ தாண்டவங்கள் பகுப்பு:பன்னிரு தாண்டவங்கள்
துத்தநாகம்-68
துத்தநாகம்-68(Zinc-68) துத்தநாகத்தின் கதிரியக்கத்தன்மையற்ற ஓரிடத்தான் ஆகும். மனிதனுக்குத் தேவைப்படும் துத்தநாகத் தேவைகளை ஊடுருவிச் செல்லாமல் கண்டுபிடிக்க உதவும் தனிப்பட்ட சிறப்பான பண்பினை இந்த ஓரிடத்தான் கொண்டுள்ளது. உதாரணமாக, வளர்சிதைமாற்ற நோய்கள், மதுவுக்கு அடிமையாதல், ஊட்டச்சத்துக் குறைபாட்டுத் தேவைகள் மற்றும் பயன்பாட்டு ஆய்வுகளுக்கு இது பயன்படுகிறது. துத்தநாக உலோகமானது மிகத்துாய்மையான நிலையில் நானோ துகள்களாக கிடைக்கிறது. மென்தகட்டு பயன்பாடுகளுக்காக, இது தண்டுகளாக, வில்லைகளாக, துண்டுகளாக, குருணைகளாக மற்றும் உமிழ்தலைக் கண்டறிய உதவும் இலக்குப் பலகைகளாகவும் மற்றும் உலோகப்பாளங்களாக அல்லது துாள் நிலையிலேயும் கிடைக்கிறது. துத்தநாகம்-68 இயல்பான மருந்தளவுகளில் நச்சுத்தன்மையற்றதாகக் கருதப்படுகிறது. அதிக அளவில் எடுத்துக் கொள்ளப்பட்டால் குமட்டலை விளைளவிக்கலாம்.
கூடுதல் தகவல்கள்
துத்தநாகம் ஒரு d-தொகுதியைச் சேர்ந்த, தனிம வரிசை அட்டவணையின் தொகுதி 12, தொடர் 4 இல் காணப்படும் தனிமமாகும். துத்தநாகத்தின் ஒவ்வொரு கூட்டிலும் காணப்படக்கூடிய எதிர்மின்னிகளின் எண்ணிக்கையானது 2, 8, 18, 2 ஆகும். இத்தனிமத்தின் இணைதிறன் எதிர்மின்னி அமைப்பானது,[Ar] 3d10 4s2 ஆகும். தனிம வடிவில் துத்தநாகத்தின் சிஏசு எண் 7440-66-6 ஆகும். துத்தநாக அணுவானது 133.5.பிகோமீட்டர் அணு ஆரத்தைக் கொண்டுள்ளது. இந்த அணுவின் வாண்டர்வால்சு ஆரமானது 139.பிகோமீட்டர் ஆகும். துத்தநாகம் மற்ற தனிமங்களோடு இணைந்து தாதுக்களாக கிடைக்கின்றது. துத்தநாகமானது நீலம் கலந்த வெண்ணிறத்தைக் கொண்டுள்ளது. இது பளபளப்பான உலோகமாகும். இந்த உலோகம் நல்ல மின்கடத்தியாகும். இது உயர் செஞ்சூட்டு வெப்பநிலையில் மக்னீசியம் ஆக்சைடு புகையை வெளியிட்டவாறு காற்றில் எரிகிறது.
மாலைதீவுகளின் மக்கள் தொகையியல்
மாலைதீவுகளின் மக்கள் தொகையியல் (Demographics of Maldives) என்பது மாலைதீவுகளின் மக்கள் தொகையையும், மக்கள் தொகை சார்ந்த அம்சங்களான மக்கள் தொகை அடர்த்தி, இனம், கல்வி நிலை, மக்களின் ஆரோக்கியம், பொருளாதார நிலை, மதச் சார்புகள் உள்ளிட்ட மக்கள் தொகையின் பிற அம்சங்கள் குறித்தான அலசலையும் குறிக்கின்றது.
மக்கள் தொகையியல்
உலகில் பிறப்பு வீதம் கூடிய நாடுகளில் மாலைதீவுகளும் ஒன்று ஆகும். 2014 ஆம் கணக்கெடுப்பின் படி பிறப்பு வீதம் 1000 நபர்களுக்கு 15.59 ஆக பதிவாகியுள்ளது. இதனால் இந்நாட்டின் பல தீவுகள் சன நெரிசலை எதிர் நோக்கியுள்ளதுடன் அதிக பண்ணை வீடுகளையும் கொண்டுள்ளன. நாளுக்கு நாள் மாலைதீவுகளின் தன்னிறைவு தன்மை குறைந்து வருகின்றது.
கருவள வீதம் (மக்கள் தொகையியல் சுகாதார ஆய்வு)
கருவள வீதம் (க.வீ), பிறப்பு வீதம் (பி.வீ) :
ஜான் கிராஸ்லாண்ட்
ஜான் கிராஸ்லாண்ட் (John Crossland, பிறப்பு: ஏப்ரல் 2 1852, இறப்பு: செப்டம்பர் 26 1903), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 84 முதல்தர துடுப்பாட்டப் போட்டிகளில் கலந்து கொண்டுள்ளார். 1878-1887 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.